Diari Oficial de la Generalitat Valenciana


Sumari del DOGV 631, del 17-07-1987 (1987/809272)

RESOLUCIÓ de 18 de maig de 1987, de la Direcció General d'Educació Bàsica i Ensenyaments Especials, per la qual s'estableixen normes de desplegament d'algun dels aspectes de l'avaluació dels ensenyaments d'EPA.
------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   631

Data del DOGV
:   17-07-1987

Secció del DOGV
:   ALTRES DISPOSICIONS

Número del document
:   1987/809272


Data del document
:   18-05-1987

Organisme emissor
:   Conselleria de Cultura, Educació i Ciència

Tipus de document
:   Resolució

Anàlisi jurídica

Resolució de 18 de maig de 1987, de la Direcció General d'Educació Básica i Ensenyaments Especials, per la qual s'estableixen normes de desplegament d'agun dels aspectes de l'avaluació dels enseyaments d'EPA.  
El Programa per a l'Animació i Promoció de l?'Educació Permanent d?Adults creat per Decret 7/1985, de 28 de gener, del Consell de la Generalitat Valenciana publicat en el DOGV de 21 de febrer de 1985, ha significat un canvi profund en l'Educació Permanent d?Adults de la Comunitat Valenciana.  
Per a materialitzar aquest canvi ha estat necessari aclarir i regular aspectes diversos amb la finalitat d'unificar criteris en la configuració del nou model d'Educació d?Adults.  
En aquest moment cal establir normes que despleguen alguns aspectes de l'avaluació dels ensenyaments d'EPA.  
Per això i en virtut de les' facultats que li confereix la Disposició Final primera de l'Ordre de 30 de maig de 1985 (DOGV de 18 de juliol de 1985), aquesta Direcció General d'Educació Bàsica i Ensenyaments Especials ha resolt:  
I. De l'obtenció del títol de Certificat d'Escolaritat  
1. Obtenció del títol de Certificat d'Escolaritat en la modalitat de torrí lliure.  
Aquesta Direcció General i a proposta dels respectius Directors del Programa per a l'Animació i Promoció de l'EPA fixarà els diferents centres que, en cada província i amb una periodicitat quinzenal, celebraran les proves per a l'obtenció de l'esmentat títol. Els adults interessats emplenaran una fitxa d?inscripció segons l'Annex I i hi adjuntaran una fotocòpia del DNI.  
Durant els mesos de juliol i d'agost, les proves per a l'obtenció del Certificat es faran a la Unitat d'Inspecció Educativa dels respectius Serveis Territorials.  
2. Obtenció del títol de Certificat d'Escolaritat en els Centres, Cercles, Aules i Programes Municipals d'EPA que compten amb la deguda autorització d?ensenyaments.  
D?acord amb l'Ordre Ministerial de 14 de febrer de 1974, i amb la Circular de la Subdirecció General d'Ordenació Educativa de 4 de setembre de 1976, els Centres, Cercles, Aules i Programes Municipals d'EPA poden proposar la concessió del Certificat d'Escolaritat als alumnes que no tinguen aquest certificat i s'hi troben inscrits.  
L?esmentada proposta quedarà subjecta a la finalització dels estudis de 1r i 2n cicle. Si l'alumne demanava la certificació abans d'acabar el curs escolar se'l remetrà a la realització de la prova lliure.  
3. Obtenció del títol de Certificat d'Escolaritat a través de les Forces Armades i les Institucions Penitenciàries.  
Si l'alumnat d'aquestes Institucions assisteix amb continuïtat als cursos de 1r o 2n cicle d'EPA, en acabar el curs, s?elevarà una proposta d'expedició del títol de Certificat d'Escolaritat des de les pròpies Institucions, a la corresponent Direcció del Programa per a l'Animació i Promoció de l'EPA.  
També hi haurà la possibilitat que aquests alumnes es presenten per la modalitat de torn lliure, per a la qual cosa s'hauran d'ajustar al calendari que elaboren les esmentades Institucions d'acord amb la Direcció del Programa corresponent a cada Servei Territorial.  
4. Models d?Acta de proposta.  
Com a model d?Acta de proposta per a l'expedició del Títol de Certificat d'Escolaritat s'utilitzaran els annexos II, III i IV.  
5. Models de Certificació.  
Per a certificar la superació de les proves que donaran lloc a la consegüent expedició del títol s'utilitzaran els annexos V, VI i VII.  
6. Elaboració de les proves per a l'alumnat lliure.  
Les proves seran elaborades per un equip de professors elegits per la Direcció del Programa per a l'Animació i Promoció de l'EPA de cada Servei Territorial i s'ajustaran als criteris següents:  
- Area de llenguatge: es presentarà un text actual sobre el qual s'efectuaran diverses preguntes per tal de valorar-ne la comprensió lectora i també una redacció sobre un tema a elegir per l'alumne que permetrà valorar el nivell d'expressió escrita.  
- Area de matemàtiques: es plantejaran problemes on l'alumne haurà de demostrar el domini de les habilitats mínimes per a les distintes operacions (suma, resta, multiplicació i divisió); s?haurà de procurar que el plantejament dels problemes faça referència a actuacions i fets quotidians propis de la vida de l'adult i es recomanarà un mínim de cinc problemes amb diversos graus de dificultat.  
D?acord amb el nivell assolit en les dues àrees, el certificat explicitarà la superació del Primer o del Segon Cicle d'EPA.  
7. Tant les còpies de les actes com les proves es conservaran a l'arxiu del centre durant un any.  
8. Els Serveis Territorials d'Educació enviaran a la Direcció General d'Educació Bàsica i Ensenyaments Especials, abans del 15 d'octubre de cada any, el resum estadístic de dades corresponents a les proves lliures de Certificat d'Escolaritat d'acord amb l'Annex VIII.  
II. De l'obtenció del Títol de Graduat Escolar per als inclosos en el Programa per a l'Animació i Promoció de l'EPA  
1. Els Centres i Cercles d'EPA (amb les seues aules adscrites), tant públics com privats, així com els Programes Municipals autoritzats per a aquesta modalitat educativa i les Institucions Penitenciàries, realitzaran una prova al mes de juny i una altra al de setembre per als alumnes del tercer cicle de l'EPA com a criteri complementari de l'avaluació duta a terme durant el curs.  
Les proves d'uns i altres centres s'aplicaran al mes de juny a aquells alumnes que hauran superat l'avaluació contínua del centre i al mes de setembre als alumnes que, havent participat amb assiduïtat en les classes del tercer cicle del centre, no han obtingut a juny una avaluació global final positiva.  
Les dates per a la realització de la prova seran, per a la primera convocatòria, entre el 15 i el 25 del mes de juny i per a la segona convocatòria entre l'1 i el 10 del mes de setembre.  
La qualificació global final de l'alumnat comprendrà els resultats obtinguts en l'avaluació continua i els de la prova anteriorment especificada.  
2. La finalització del curs quedarà subjecta a les disposicions d'Ordre de la Conselleria de Cultura, Educació i Ciència de 5 de juny de 1986 per als Ensenyaments Bàsics.  
3. Els Programes d'EPA trametran als Serveis Territorials d'Educació respectius, abans del dia 15 de juliol, les còpies de les actes d'avaluació realitzades pel centre corresponent a tots els nivells i utilitzaran per al tercer cicle l'Annex IX.  
4. Els Directors dels Serveis Territorials d'Educació tindran especial atenció perquè els serveis corresponents supervisen el procés d'avaluació continua de l'EPA per a garantir-ne la correcta realització.  
5. Els alumnes aspirants al Graduat Escolar:  
- No seran avaluats de les àrees que tinguen ja superades, per a la qual cosa hauran de presentar el justificant de tenir-les aprovades a l'hora de realitzar-se la prova.  
- Si no han aconseguit una avaluació final positiva, però han superat alguna de les àrees incloses en el tercer cicle de l'EPA, podran sol·licitar una certificació del resultat obtingut d'acord amb el model de l'Annex X.  
- Si aconsegueixen una avaluació final positiva rebran una certificació d'haver obtingut el Títol de Graduat Escolar, d'acord amb l'Annex XI, mentre se'n tramita l'expedició, i seran proposats per a l'obtenció de l'esmentat títol d'acord amb els models oficials de proposta que es facilitaran des dels Serveis Territorials d'Educació corresponents, tenint present que no s?admetrà en aqueixa proposta els alumnes que no tinguen complits els 16 anys abans del 31 de desembre de 1986, excepció feta d'aquells que ja estiguen matriculats en el centre des del curs anterior (85-86). Cosa que es demostrarà presentant una fotocòpia de la relació de matrícula d'aqueix curs en la qual figuren aquests alumnes.  
III. Realització de les proves de maduresa per a l'obtenció del Títol de Graduat Escolar, per a adults, pel sistema lliure  
1. Per a accedir en aquesta prova els aspirants hauran d'haver complert els 14 anys durant Pany natural anterior a la convocatòria.  
2. Els aspirants podran matricular-se en els Serveis Territorials d'Educació del 15 al 30 d'abril per a la convocatòria de maig i de l?1 al 30 d'agost per a la de setembre, d'acord amb el model de l'Annex XII al qual adjuntaran la fotocòpia del DNI i de la justificació de les àrees aprovades amb anterioritat si les tenien.  
3. 'Per a la realització de les proves es constituiran Comissions Avaluadores constituïdes d'acord amb l'article segon de l'Ordre de 12 de maig de 1987 de la Conselleria de Cultura, Educació i Ciència.  
4. S'assignaran, tant com siga possible, entre 150 i 200 aspirants a cada comissió avaluadora.  
5. S'elegiran els llocs per a la realització de les proves procurant, al màxim possible, facilitar-ne l?accés als aspirants, a més de realitzar una prova en aquelles localitats on hi haja un programa municipal d'EPA no autoritzat encara que compte amb un nombre d?alumnes que es considere suficient per a presentar aquesta prova.  
Els llocs elegits seran comunicats a la Direcció General 15 dies abans de realitzar les proves.  
6. Els Serveis Territorials d'Educació donaran publicitat a l?obertura de matrícula per a accedir a aquesta prova així com a la data de realització i ubicació de les Comissions Avaluadores.  
7. El desplegament i les qualificacions de la prova s'ajustaran a les indicacions de les Instruccions i Claus que acompanyen els protocols d'examen que seran enviats per la Direcció General d'Educació Bàsica i Ensenyaments Especials a cada Servei Territorial.  
Tenint en compte:  
- Els aspirants presentats hauran de ser identificats per la Comissió Avaluadora i hauran d'anar proveïts de la justificació de les àrees ja superades.  
- La prova es farà el dia que designarà la Direcció General d'Educació Bàsica i Ensenyaments Especials, en dues sessions, una de matí que començarà a les 10 hores i una altra, de vesprada, que començarà a les 16 hores; cada una d'aquestes serà de 3 hores de duració.  
En la sessió de vesprada es dedicarà una hora a la realització de la redacció proposada.  
- Per a perfilar la qualificació final de la prova la Comissió Avaluadora podrà citar els aspirants a una entrevista.  
8. La Comissió Avaluadora estendrà una acta del desenrotllament de la prova d'acord amb el model de l'Annex XIII i efectuarà les propostes corresponents d'expedició del títol de Graduat Escolar.  
9. Els directors dels Serveis Territorials d'Educació arbitraran els procediments per tal de garantir el secret de la prova fins que aquesta no siga realitzada.  
10. Realitzada la prova, els Serveis Territorials tindran un termini d'un mes per a trametre les dades incloses a l'Annex XIV a la Direcció General d'Educació Bàsica i Ensenyaments Especials.  
IV. Els alumnes aspirants al Graduat Escolar per la modalitat lliure:  
1. No seran avaluats de les àrees que tinguen ja superades, amb aquest efecte hauran de presentar el document que ho justifique a l?hora de realitzar-se la prova.  
2. Si no han aconseguit una avaluació final positiva, però han superat alguna de les àrees incloses en el tercer cicle de l'EPA, podran sol·licitar una certificació del resultat obtingut d'acord amb el model de l'Annex XV.  
3. Si aconsegueix una avaluació final positiva rebran una certificació d'haver obtingut el Títol de Graduat Escolar, d'acord amb l'Annex XVI, mentre se'n tramita l?expedició, i seran proposats per a l'obtenció de l'esmentat títol d'acord amb els models oficials de proposta que es facilitaran al Servei Territorial d'Educació corresponent.  
València, 18 de maig de 1987.  
El Director General d'Educació Bàsica i Ensenyaments Especials:  
Baltasar Vives i Moncho.  
Veure annex